de ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de fr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
"Меморис" тобунун ырчылары Каныкей жана Зарина:
- Зарина, Каныкей силердин топ жаңы түзүлүп, сахнага алгачкы кадамыңарды жасаганы жатыпсыңар. Андыктан адегенде өзүңөр туурасында кенен айтып кетсеңер?
Зарина: - Ооба, биздин топ чыгармачыл жааттагы алгачкы гана кадамдарын жасап жатат. Тобубуз жаңы гана түзүлдү. Жасай турган иштер алдыда. А, өзүм туурасында айта турган болсом, атым Цой Зарина Владимировна. 1992- жылы Бишкек шаарында төрөлүп өскөм. Балалыгым да ушул жерде өттү. Ар кимге өзүнүн киндик каны тамган жер артык дегендей, кандай гана болбосун Бишкек мага абдан жагат. Шаарыбыз аябай кооз болбосо да, көрктүү. Келечекте эң кооз, таза шаарлардын катарына киреринен күмөнүм жок.
Каныкей: - Менин атым- жөнүм Жакыпова Каныкей Жакыповна. 1991- жылы Нарын шаарында төрөлгөм. А, менин балалыгым болсо, Нарындын ызгаардуу суугу менен кошо өткөн. Мектепти бүткөндөн кийин борборго келип музыкалык окуу жайга тапшыргам. Учурда Б. Бейшеналиева атындагы искусство институтунда 4-курста эстрадалык вокал бөлүмүндө окуйм.
- Экөөң кантип таанышып калдыңар. Деги эле бул топту түзүү идеясы ким тарабынан көтөрүлдү?
Зарина: - Биз чогуу окуйбуз. Тактап айтканда бир окуу жайда, бир бөлүмдө билим алабыз. Бизди табыштырган нерсе экөөбүздүн максаттарыбыздын бирдиги. Экөөбүз тең кичине чагыбыздан бери ырга кызыккан, ырдап чыгууну самаган кыздарданбыз. Окуу жайдан таанышып, пикирлерибиз келишип, анан кеңешип экөөбүз топ түзүп ырдап чыгууну туура көрдүк.
- Эмненин таасиринен улам ырчылык өнөргө аралашып калдыңар? Же жөн гана элге таанылып, атакка жетүү үчүнбү?
Каныкей: - Негизи Зарина экөөбүз тең кичине чагыбыздан тартып эле ырдайт экенбиз. Мен мектептеги салтанаттарга катышып, өз талантымды мектептеги окуучуларга көрсөтүп жүрчүмүн. Ошол кезде эле жүрөгүмдө ырчы болом, музыкалык окуу жайга тапшырам деген аруу тилек жашап келчү. Ал тилегимди орундатуу үчүн борборго келип музыкалык окуу жайга тапшырдым. Эми чоң сахнага кадам таштаганы турам. Албетте, чоң сахнага чоң тилектер менен кадам таштаганы жатабыз. "Генерал болууну каалабаган солдат, солдат" эмес дегендей, атакка жетип, эл оозуна алынып, кадыр- барк күтүүнү каалабаган ырчы, ырчы эмес. Биздин биринчи максат элге жакшы ыр тартуулап, ал ырларыбыздын арты менен эл кадырына ээ болуу. Ырчынын ак эмгенин акыбетинин кайтканы анын эл оозуна алынып, сыйга татыганында эмеспи. Жөн эле катардагы ырчы болгубуз келбейт. Кудай буюрса, алдыга койгон максаттарыбызга жеткенге болгон аракетибизди жумшайбыз.
Зарина: - Музыкалык билимди буга чейин эле алгам десем болот. Анткени 7 жашымдан тартып музыкалык мектепте окугам. Азыр Б. Бейшеналиева атындагы искусство институтунда 3-курста окуйм. Скрипка жана фортепиано жагында да билим алгам. Музыкалык билим жагынан Кудай шүгүр, жакшы элебиз. Жогоруда Каныкей айткандай атак маанилүү деле эмес, бирок элдин купулуна толуу биз үчүн эң башкы нерсе.
- Эмнеге группаңардын атын "Меморис" деп атадыңар жана бул эмнени түшүндүрөт?
Каныкей: - "Меморис" чет тилинен которгондо "Элестер" дегенди түшүндүрөт. Сахнага алгачкы кадам таштаган учурдан тартып, өмүр бою элдин эсинде эң сонун элес болуп калалы деген аруу тилек менен тобубуздун атын "Меморис" деп атадык. Мындан сырткары чет жерге чыкканда айтканга да ыңгайлуу. Биз келечекте чет мамлекеттерге чыгып, Кыргызстандын намысын коргойбуз деген чоң ишеним менен сахнага чыгып жатабыз. Кудай буюрса, ал тилектер да өз учуру келгенде ишке ашат деп ойлойм.
- Кандай жанрдагы ырларды ырдайсыңар?
Зарина: - Поп жанрдагы ырларды ырдайбыз. Албетте, поп жанры менен эле чектелип калбайбыз. Репертуарыбызда эстрада, жаз, фольклор жанрындагы ырлар да кездешет.
- Ырчы болуу менен ийгиликке жетсе болот деп ойлойсуңарбы. Дегеним азыр ырчылар абдан эле көп. Эл дагы мурдагыдай эстрадага эмес фольклорго ыктап калбадыбы?
Каныкей: - Сиз туура айтасыз. Азыр эмне көп ырчы көп. Өзгөчө акыркы кездерде ырчылык өнөргө кадам таштаган биз сыяктуу жаштардын саны арбын болууда. Бирок бул нерсе ырчылыкты хобби катары эмес, чыныгы кесип деп тандаган музыкалык билими бар ырчыларды чоочутпайт деп ойлойм. Анткени элден өткөн калыс эч ким жок. Кимдин ким экени анын иштеген ишинен, ырдаган ырынан эле билинет. Анан эл өзү баасын берип, чыныгы талантуулардын иргеп алат. Ошондуктан ырчылардын көптүгү бизди чоочутпайт деле. Ооба, азыр эл эски ырларга басым жасап калды. Бирок эстраданын да өз угуучулары бар. Ырчылык өнөр менен зор ийгиликтерге жетишсе болот деп айта алам. Чыныгы талант жерде калбайт деген сөзгө толугу менен кошулам. Ал үчүн эмгек кылуу гана керек.
- Топко кимиңер жетекчилик кыласыңар?
Зарина: - Бизде жетекчиликти талашуу маселеси жок. Баарын кенешип бирге акылдашып чечебиз. Кээ бирөөлөр сыяктуу бири- бирибизге чоңдук кылуу сапаттар бизде жок. Андай нерсеге барбайбыз да. Анткени эки адамдын акылы бир адамдын ойлонуусуна караганда алда канча жакшы. Эгер чечимди экөөбүз кабыл алсак, анда эч кандай талаш маселелер жаралбайт. Анткени ал ишке экөөбүз тең жооптуу болобуз.
- Бизде топтор түзүлүп кайра эле чачырап жатпайбы. Силердин тобуңар чачырабай иштеп кетерине ишенесиңерби?
Каныкей: - Албетте ишенебиз. Ишенгенибиз үчүн ырчылык өнөргө бирге кол кармашып кадам таштадык да. Чыгармачыл адам болуу абдан оор. Ыр жаздырып, аны сахнага алып чыкканга чейин эле канча түйшүк тартасың. Анан ошончо эмгегибизди кайдагы бир болгон жеке таарынычтар үчүн талкалап алгыбыз келбейт. Негизи топтогу уруш бири-бирине болгон ишенимдин, сыйдын жоктугунан келип чыгат. А эң башкы себеби, жетекчи болууну көксөөдөн пайда болот. Ошондуктан топко жетекчиликтин зарылчылыгы жок. Болгону ар бир адамга жоопкерчилик гана керек. Алдына максат коюп, ага жетүүнү каалаган адам жогорудагы майда барат нерселерден алыс болот деп ойлойм.
- Чыгармачылыкта силерге ким көмөк көрсөтөт?
Зарина: - Ооба, чыгармачылыкта колдогон адамдар керек. Чыгармачылык материалдык да моралдык да чыгымды талап кылат. Өзгөчө биздей жаш кыздардын артынан ар кандай ушак сөздөр айтылып, бут тосуу, көрөалбастык сыяктуу жаман адаттар көп кездешет. Бул нерселер чыгармачыл адамдардын жүрөгүн оорутуп, сынышына алып келет. Мына ушундай учурда колдоо көрсөтүп, туура кеңеш берген адамдар керек. Азырынча бизге ата- энелерибиз, туугандарыбыз, мугалимдерибиз, досторубуз жардамдашууда.
- Продюсериңер барбы? Келечекте продюсер менен иштешейин деген оюңар барбы?
Каныкей: - Азырынча продюсерибиз жок. Өз дараметибиз менен эле иштеп жатабыз. Келечекте продюсер менен иштешебизби жокпу аны айта албайм. Убакыт көрсөтөт.
- Учурда канча ырыңар бар. Ырларыңарды ким жазып берет?
Зарина: - Азыркы кезде репертуарыбызда 2 ырыбыз бар. Алгачкы ырды Аскар Алиев жазган. А экинчиси болсо сыр болуп турсун. Ыр даяр болуп, радиолорго берилгенде айтабыз. Кудай буюрса, жакында жаңы ырыбызга клип тарттырганы турабыз. Анан ал клипибиз менен эл алдына чыгып, алгачкы кадамыбызды жасайбыз. Учурда чыгармачылык менен кызуу иштеп жаткан кезибиз. Алдыда максаттар арбын. Аманчылык болсо, күбө болосуздар.